Kvenfélagssamband Íslands hlýtur Bjartsýnisverðlaun Famsóknarflokksins 2015 . Kvenfélagasamband Íslands var stofnað árið 1930 og er fjölmennasta kvennahreyfing landsins með yfir 5000 félagskonur sem starfa í 170 kvenfélögum um allt land . Fyrsta kvenfélagið , Kvenfélag Rípurhrepps í Skagafirði er enn starfandi 146 ára gamalt og elsta kvenfélag landsins , – en sambandið sjálft varð 85 ára hinn 1. febrúar sl . Allt frá upphafi hafa kvenfélögin með bjartsýni og þor staðið vörð um hag íslenskra heimila , gengt mikilvægu samfélagslegu hlutverki og eflt félagsauð þjóðarinnar . Þau hafa í krafti dugnaðar og fjölda sinnt líknar - og mannúðarstarfi , safnað fé til tækjakaupa á sjúkrahús , efnt til fræðslu - og námskeiðahalds , staðið fyrir menningarsamkomum og tekið að sér erfidrykkjur og aðrar samkomur – oft án endurgjalds . Sambandið rekur Leiðbeiningastöð heimilanna , endurgjaldslaust fyrir alla landsmenn og gefur út tímaritið Húsfreyjuna . Sambandið hefur einnig sett sig upp á móti afnámi orlofs húsmæðra , m.a. á grundvelli þess að konur hafa enn þann dag í dag lægri laun en karlar og hafa ekki notið þeirra réttinda sem karlar njóta .